Z A P I S N I K 

sa 9. sjednice Općinskog vijeća Općine Peteranec održane 15. lipnja 2026. godine u prostorijama Općinske vijećnice u Peterancu, Matije Gupca 13 s početkom u 19,00 sati.

Sjednica je sazvana sazivom:  KLASA: 024-02/26-01/03
   		                           URBROJ: 2137-12-02-26-1
                                              Peteranec, 12. lipnja 2026. 

PRISUTNI:

1. Ivana Dombaj Čižmak,  predsjednica Općinskog vijeća,
2. Vedran Dudaš,  potpredsjednik Općinskog vijeća,
3. Martina Baronić, članica Općinskog vijeća,
4. Josip Gazdek, član Općinskog vijeća,
5. Nikola Jambrek, član Općinskog vijeća,
6. Leo Kolman, član Općinskog vijeća


NISU PRISUTNI:

1. Nataša Dolenec, članica Općinskog vijeća, (opravdala izostanak)
2. Mario Gaži, član Općinskog vijeća,
3. Dominik Gombar, član Općinskog vijeća.

OSTALI PRISUTNI:

1. Ivan Derdić, općinski načelnik Općine Peteranec.

ZAPISNIČARKA:
Mirjana Balog

	Ivana Dombaj Čižmak, Predsjednica Općinskog vijeća Općine Peteranec (u daljnjem tekstu: Predsjednica) pozdravlja prisutne, naglašava da se radi transparentnosti sjednica Općinskog vijeća Općine Peteranec snima te će se snimka objaviti na web stranici Općine Peteranec. 
	
Predsjednica čita dnevni red kako slijedi:

   D N E V N I   R E D:

1. Prihvaćanje Zapisnika sa 8. sjednice Općinskog vijeća Općine Peteranec održane 16. ožujka 2026. godine;
1. Donošenje Odluke o raspisivanju natječaja za prodaju nekretnina u vlasništvu Općine Peteranec;
1. Donošenje Odluke o izmjenama i dopunama o uvjetima i načinu držanja kućnih ljubimaca i načinu postupanja s napuštenim i izgubljenim životinjama te divljim životinjama na području Općine Peteranec;
1. Donošenje Odluke o izmjeni Plana zaštite od požara;
1. Donošenje Odluke o usvajanju Strategije zelene urbane obnove Općine Peteranec;
1. Razmatranje Zamolbe za financijsku pomoć mještanke Ankice Francetić i donošenje Zaključka po istom;
1. Razmatranje Zamolbe Konjičkog kluba Galop team Koprivnica za financijsku pomoć pri kupnji tahografa i donošenje Zaključka po istom;
1. Razmatranje Zamolbe za financijsku pomoć mještanke Marije Piplice i donošenje Zaključka po istom;
1. Razno

Predsjednica predlaže dopunu dnevnog reda na način da točka 9. glasi – Prolongat revolvinga Podravske banke d.d. Koprivnica – donošenje Odluke po razmatranju, a točka 10. bude točka Razno.
Budući da nema više dopuna niti izmjena dnevnog reda, daje dnevni red sa dopunom na glasovanje. Konstatira da je glasovano sa 6 glasova ZA, 0 glasova PROTIV i 0 glasova SUZDRŽANIH te je dnevni red jednoglasno prihvaćen.
Točka 1.
 
Zapisnik sa prošle sjednice dostavljen je u privitku poziva za sjednicu. Budući da nema primjedbi na isti predsjednica daje prijedlog zapisnika na glasovanje. Konstatira da je glasovano sa 6 glasova ZA, 0 glasova PROTIV i 0 glasova SUZDRŽANIH te je zapisnik sa prethodne sjednice jednoglasno prihvaćen.

Točka 2.

Prijedlog Odluke dostavljen je u privitku poziva za sjednicu. Općinski načelnik pojašnjava prijedlog Odluke. Ovom Odlukom predlaže se raspisivanje javnog natječaja za prodaju nekretnine u vlasništvu Općine Peteranec  i to kč.br. 341 k.o. Sigetec, Ul. Dravska 98, Sigetec, građevinsko zemljište 2858 m² upisano u zk. ul. br. 5098, kao vlasništvu Općine Peteranec u vlasničkom djelu 1/1, po početnoj cijeni koja iznosi 9.900,00 EUR. Nadalje pojašnjava postupak raspisivanja natječaja te napominje ukoliko u prvom krugu ne prođe prodaja općinski načelnik ima pravo raspisati novi natječaj po nižoj cijeni od procijenjene. Budući da nema pitanja po ovoj točki dnevnog reda predsjednica daje prijedlog Odluke na glasovanje.  Konstatira da je glasovano sa 6 glasova ZA, 0 glasova PROTIV i 0 glasova SUZDRŽANIH te je Općinsko vijeće Općine Peteranec donijelo
O D L U K U
o raspisivanju javnog natječaja za prodaju nekretnina u vlasništvu 
Općine Peteranec
(Odluka se prilaže zapisniku i čini njegov sastavni dio)


Točka 3.
	Prijedlog Odluke dostavljen je članovima Općinskog vijeća u privitku poziva za sjednicu. Nakon pojašnjenja prijedloga Odluke i kraće rasprave u kojoj su sudjelovali prisutni članovi Općinskog vijeća, Predsjednica daje prijedlog o prihvaćanju Odluke na glasovanje. Konstatira da je glasovano sa 6 glasova ZA, 0 glasova PROTIV i 0 glasova SUZDRŽANIH  te je Općinsko vijeće Općine Peteranec donijelo
O D L U K U
o izmjenama i dopunama  Odluke o uvjetima i načinu držanja kućnih ljubimaca i načinu postupanja s napuštenim i izgubljenim životinjama te divljim životinjama na području Općine Peteranec
(Odluka se prilaže zapisniku i čini njegov sastavni dio)

Točka 4.
Prijedlog Odluke dostavljen je članovima Općinskog vijeća u privitku poziva za sjednicu. Nakon pojašnjenja prijedloga Odluke Predsjednica daje prijedlog o prihvaćanju Odluke na glasovanje. Konstatira da je glasovano sa 6 glasova ZA, 0 glasova PROTIV i 0 glasova SUZDRŽANIH  te je Općinsko vijeće Općine Peteranec donijelo
O D L U K U
O IZMJENI PLANA ZAŠTITE OD POŽARA
(Odluka se prilaže zapisniku i čini njegov sastavni dio)

Točka 5.

Prijedlog Odluke dostavljen je članovima Općinskog vijeća u privitku poziva za sjednicu. Nakon pojašnjenja prijedloga Odluke i kraće rasprave, Predsjednica daje prijedlog o prihvaćanju Odluke na glasovanje. Konstatira da je glasovano sa 6 glasova ZA, 0 glasova PROTIV i 0 glasova SUZDRŽANIH  te je Općinsko vijeće Općine Peteranec donijelo
O D L U K U
o usvajanju Strategije zelene urbane obnove Općine Peteranec
(Odluka se prilaže zapisniku i čini njegov sastavni dio)

Točka 6.

Razmatra se zamolba Ankice Francetić iz Peteranca za financijsku ili materijalnu pomoć. Općinski načelnik obraća se nazočnima kako bi razjasnio izjavu gđe. Francetić da je nismo uvrstili na popis za paket Crvenog križa što nije istina. Mi ne odlučujemo kome će Crveni križ dati paket ali možemo sugerirati što je i učinjeno nakon što se gđa. Francetić obratila u Općinu. Ovaj put nije bilo viška paketa no pomogli smo na drugi način uključivši gđu. Francetić u projekt pomoći u kući Mariška gdje joj pomaže gerontodomaćica. Ona dolazi jednom tjedno, a kad se ukazala mogućnost da joj dolazi gerontodomaćica iz projekta Crvenog križa (koja bi dolazila više puta tjedno) gđa. Francetić je tu pomoć odbila. Predsjednica otvara raspravu. U raspravi sudjeluju Martina Baronić koja smatra da je gđa. Francetić dobila pomoć od strane Općine Peteranec, a što se tiče financijskih sredstava nismo davali niti drugima i Vedran Dudaš koji isto podržava. Općinski načelnik naglašava da će biti još prilike za pomoć u vidu Božićnice. Budući da nema više komentara po ovoj točki dnevnog reda Predsjednica daje prijedlog da se zamolba odbije na glasovanje.  Konstatira da je glasovano sa 6 glasova ZA, 0 glasova PROTIV i 0 glasova SUZDRŽANIH  te je Općinsko vijeće Općine Peteranec donijelo
ZAKLJUČAK
o Zamolbi mještanke Ankice Francetić za financijsku pomoć
 (Zaključak se prilaže zapisniku i čini njegov sastavni dio)

Točka 7.

Zamolba je dostavljena u materijalima za sjednicu. KK Galop Team traži pomoć za kupnju tahografa 2. generacije koji košta oko 1.500,00 eura. Predsjednica otvara raspravu. Martina Baronić smatra da do sada klubu nismo davali kapitalna sredstva pa bi mogli pomoći ovaj projekt dodjelom sredstava u određenom postotku. Vedran Dudaš predlaže cijeli iznos. Općinski načelnik predlaže da se donese odluka kojom se određuje isplata određenog novčanog iznosa jer je iz zamolbe vidljivo da je pomoć tražena i od drugih subjekata, pa ako se ne skupi dovoljno novaca da uz ovu pomoć koja će se danas odrediti dodamo još financijskih sredstava koliko će nedostajati. Predsjednica predlaže da se odredi iznos po zamolbi. Prijedlog je da se dodijeli 1.000,00 eura. Predsjednica daje prijedlog o dodjeli novčanih sredstava u svoti od 1.000,00 eura na glasovanje.  Konstatira da je glasovano sa 6 glasova ZA, 0 glasova PROTIV i 0 glasova SUZDRŽANIH  te je Općinsko vijeće Općine Peteranec donijelo
ZAKLJUČAK
o Zamolbi za sufinanciranje troškova kupnje i ugradnje tahografa Konjičkog kluba Galop team Koprivnica
(Zaključak se prilaže zapisniku i čini njegov sastavni dio)

Točka 8.

Zamolba je dostavljena u materijalima za sjednicu. Gđa. moli pomoć za sufinanciranje boravka svog sina u Domu za starije i nemoćne baka Ilona u Koprivnici. Gđi. smo već pomogli jednom prilikom. Predsjednica otvara raspravu. Martina Baronić komentira da iznos nije naveden niti specificirano što se traži za nabavu lijekova ili nešto drugo. Općinski načelnik predlaže da Općina Peteranec u suradnji sa udrugama organizira neki turnir, da se plati određeni iznos kotizacije ili donacija koja bi se proslijedila obitelji Piplica. Također predlaže da se razgovara sa gđom. Piplica za što su sredstva najpotrebnija, koliko HZZO participira u lijekovima pa kad vidimo koliko se novca od donacija skupilo da ponovo razmotrimo zamolbu i vidimo koliko i za što je pomoć najpotrebnija.  Predsjednica daje prijedlog da se zamolba za sada odbije na glasovanje. Konstatira da je glasovano sa 6 glasova ZA, 0 glasova PROTIV i 0 glasova SUZDRŽANIH  te je Općinsko vijeće Općine Peteranec donijelo
ZAKLJUČAK
o Zamolbi mještanke Marije Piplice za financijsku pomoć
(Zaključak se prilaže zapisniku i čini njegov sastavni dio)

Naknadno će se dogovoriti daljnje akcije za pomoć za gospođu.

Točka 9.

Danas je zaprimljena informacija treba li ovaj prolongat ići na vijeće ili ne, zajedno s Ponudom koja vam je predočena. Pojedini projekti vezani na trenutni revolving nisu završeni (dječji vrtić, sportski park Panonija i dio staze, te smo sredstva za gore navedene projekte iskoristili u prijelaznom razdoblju za stazu u Sigecu i tenisko igralište). Ovaj način plaćanja koristi se iz razloga što mi moramo platiti dobavljača u  roku 30 dana, a sredstva koja su nam odobrena od pojedinih fondova i ministarstava nama ne sjedaju na račun na vrijeme (čeka se i po 90 dana).  Prolongat revolvinga je jeftinija opcija, manji su troškovi. Pod istim je uvjetima, ide na godinu dana i sada bi nam na raspolagnju bio iznos od 500.000,00 eura, koji bi koristili prema potrebi. Dakle revolving možemo i ne moramo koristiti. U budućnosti ćemo morati razmotriti da se svaki projekt prati određenim revolvingom kojim bi se podmirivale obveze prema dobavljačima, za sada dok se još vrši ovakav način sufinanciranja po javnim pozivima ministarstava. Predsjednica daje prijedlog o prihvaćanju Odluke za prolongat revolvinga na glasovanje. Konstatira da je glasovano sa 6 glasova ZA, 0 glasova PROTIV i 0 glasova SUZDRŽANIH  te je Općinsko vijeće Općine Peteranec donijelo
O D L U K U
o prihvaćanju ponude za prolongat kratkoročnog revolving kredita 
za obrtna sredstva
(Odluka se prilaže zapisniku i čini njegov sastavni dio)

Točka 10.

Općinski načelnik informira da je Općina Peteranec potpisala ugovor kojim joj je dodijeljeno gotovo 707.000,00 eura za zelenu infrastrukturu. Očekujemo da će se raspisati javni poziv za vlastito učešće u iznosu od 50 % vlastitih sredstava.
U Rebalansu moramo predvidjeti tu stavku radi planiranja. Za Rebalans koji smo trebali imati danas čekali smo informacije o uvjetima ugovora  o zelenoj infrastrukturi, a u pripremi je i energetska obnova, projekt je već u velikoj fazi izrade, stare veterinarske u Sigecu koju bi prenamijenili u Interpretacijski centar Gruntovec. Primjena će se izvršiti u vidu replike stare etno kuće koja bi prezentirala kako je u tom razdoblju kuća izgledala, a podrum bi mogao biti posvećen jednoj epizodi iz serije Gruntovčani kada su u podrumu glavni likovi slikali na staklu čime se povezuje i lik Ivana Generalića i naivna umjetnost kao takva. Općinski načelnik pojašnjava što bi još trebalo oko same kuće (parking, punjač za električne automobile, solarne klupe i solarna rasvjeta itd), a sve to treba navesti u projektu. Ovo je sufinanciranje u iznosu od 80 %. Uvijek se može projekt prijaviti i na neke druge natječaje.
Pripremamo se za nadolazeći Dan Općine Peteranec (135. godina DVD-a Sigetec, turnir u preponskom jahanju, nogometni turnir u Sigecu, Sveta misa, nastupaju Begini, Dan Općine bio bi 29. na sam blagdan sv. Petra i Pavla ap.).
Nikola Jambrek i Vedran Dudaš postavljaju pitanje dovoza smeća na Klepu. Imali smo stagnaciju no stanje se pogoršava. 
Općinski načelnik pojašnjava da je jedan dio čestica u vlasništvu Općine Peteranec i RH, no velik je dio na privatnim parcelama u što mi ne zadiremo. Za postavljanje kamera i snimanje javne površine trebaju nam dozvole. U Boriku i Daceru su postavljene kamere i tu smo uhvatili nekoliko ljudi da bacaju smeće i idemo sa kaznama, u čemu smo uspješni. Tu se smanjuje dovoz smeća ali ima ga i dalje. Nakon stabilizacije krećemo u postupak sanacije. Klepa će ići u kompletnu sanaciju i to će biti najveći infrastrukturni projekt koji će Općina Peteranec imati. Moramo udovoljiti uvjetima Europske unije stoga smo u procesu izmjene i dopune građevinske dozvole. Dokumentaciju je potrebno uskladiti s uvjetima javnog natječaja. Sufinanciranje je 85 %, 10 % od Ministarstva zaštite okoliša i 50 % sufinanciranja vlastitih sredstava. Kad se sanira Klepa će biti pod video nadzorom, ograđena. No, naručene su kamere koje će se postaviti i na Klepu narednih tjedana. Nikola Jambrek pita ima li pravo općina povećati kazne. Općinski načelnik odgovara da možemo korigirati kazne ali se moramo držati zakonskih okvira koji su realno mali. Nikola Jambrek smatra da bi trebali imati maksimalne kazne.


Dovršeno u 19,30 sati.



ZAPISNIČAR:							PREDSJEDNICA:
Mirjana Balog					              Ivana Dombaj Čižmak


KLASA: 024-02/26-01/03
  URBROJ: 2137-12-02-26-3
  Peteranec, 15. lipnja 2026.


























